**va urca, va cânta**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s-au înmulţit săracii – s-au înmulţit

bogaţii deopotrivă – un poet boem

un vagabond cu un caiet în mână

trece strada de-a lungul,

parcă ştie că viaţa

dacă treci zilnic pe lat

îngustează orizonturile

paşii se adâncesc în urmele de ieri şi urmele

… nu te mai întrebi îmi e azi

mâine… va fi un pic liliachiu

roşu voi atrage muşte ca un trandafir de piatră

alb, albastru, cândva…

dumneavoastră vă simţiţi mai

înalţi, mai plini de vis, mai…

traversaţi de-a lungul ori de-a latul

merge poetul boemul, banalul de-a lungul

are să flămânzească, va fi însetat

va dormi doar când strada

respiră după iureşul motorizat

va urca, va cânta

şi va tăcea uneori cum stâncile

înaintea caravanelor pe drumurile de nisip

ploile, zorile, zările

\_

Copyright Mariana Fulger